CPF บวกกว่า 3% นิวไฮรอบ 4 เดือน รับผลดีราคาไก่-หมูขาขึ้น ลุ้นกำไรไตรมาส 1 โต
CPF บวกกว่า 3% นิวไฮรอบ 4 เดือน รับผลดีราคาไก่-หมูขาขึ้น ลุ้นกำไรไตรมาส 1 โต ล่าสุดอยู่ที่ 29 บาท บวก 1 บาท หรือ 3.57% มูลค่าซื้อขาย 647.74 ล้านบาท 
CPF บวกกว่า 3% นิวไฮรอบ 4 เดือน รับผลดีราคาไก่-หมูขาขึ้น ลุ้นกำไรไตรมาส 1 โต ล่าสุดอยู่ที่ 29 บาท บวก 1 บาท หรือ 3.57% มูลค่าซื้อขาย 647.74 ล้านบาท
9 ม.ค. 2563

ผู้สื่อข่าวรายงานว่า ราคาหุ้น บริษัท เจริญโภคภัณฑ์อาหาร จำกัด (มหาชน) หรือ CPF ล่าสุด ณ เวลา 10.30 น. อยู่ที่ 29 บาท บวก 1 บาท หรือ 3.57% สูงสุดที่ 29.25 บาท ต่ำสุดที่ 28.50 บาท ด้วยมูลค่าซื้อขาย 647.74 ล้านบาท โดย ราคาหุ้น CPF ปรับตัวขึ้นสูงสุดในรอบ 4 เดือนนับตั้งแต่ราคาหุ้นอยู่ที่ระดับ 29 บาท เมื่อวันที่ 9 ก.ย.2562

ด้าน บล.กรุงศรี แนะนำ “ซื้อ” หุ้น CPF ประเมินราคาเป้าหมาย 33.50 บาท/หุ้น คาดทิศทางผลกำไรไตรมาส 4/62 และต่อเนื่องไปยังไตรมาส 1/63 จะยังดีต่อเนื่อง ตอบรับราคาหมูในประเทศฟื้นตัวขึ้นสู่ระดับ 73-74 บาท ต่อก.ก.เทียบจาก 55 บาทต่อ ก.ก.ในช่วง ไตรมาส 2/62 – ไตรมาส 3/62 เช่นเดียวกับราคาหมูเวียดนามที่ฟื้นตัวขึ้นกว่าเท่าตัวจากระดับ 33,000 ดองต่อ ก.ก. ขึ้นเป็น 80,000 ดองต่อก.ก. ในปัจจุบัน